জাকির হোসেন রাজু
জাকির হোসেন রাজু (জন্ম: ১৫ জানুয়ারি, ১৯৬৪) একজন বাংলাদেশী চলচ্চিত্র পরিচালক। চলচ্চিত্র পরিচালনার পাশাপাশি তিনি চলচ্চিত্রের কাহিনী, চিত্রনাট্য ও সংলাপ রচনা করে থাকেন। তিনি প্রথম পরিচালক তোজাম্মেল হক বকুলের সহকারী হিসেবে চলচ্চিত্রে কাজ শুরু করেন। "জীবন সংসার" তার পরিচালিত প্রথম চলচ্চিত্র। তিনি মূলত নাট্য-রোমান্টিকধর্মী চলচ্চিত্র পরিচালনা করে থাকেন। ২০১২ সালে ভালোবাসলেই ঘর বাঁধা যায় না চলচ্চিত্রের জন্য দুইটি বিভাগে জাতীয় চলচ্চিত্র পুরস্কার অর্জন করেন।
আকাশ ছোঁয়া ভালোবাসা
আকাশ ছোঁয়া ভালোবাসা হল ২০০৮ সালে মুক্তিপ্রাপ্ত একটি বাংলাদেশী চলচ্চিত্র। পরিচালক এস এ হক অলিক ২০০৬ সালে হৃদয়ের কথা ছবির সাফল্যের পর আকাশ ছোঁয়া ভালোবাসা ছবিটি নির্মাণ করেন, এবং এটি তাঁর পরিচালনায় দ্বিতীয় ছবি। নায়ক রাজ রাজ্জাক, রিয়াজ ও পূর্ণিমা অভিনীত এই ছবিটি আশানুরূপ সাফল্য লাভ করে। জননন্দিত তরুন কণ্ঠশিল্পী হাবিব ওয়াহিদ, এস আই টুটুল ও নাজমুন মুনিরা ন্যান্সির গাওয়া গান গুলো তরুন দর্শক শ্রোতাদের কাছে দারুণ জনপ্রিয়তা পায়। এবং এই ছবির সাফল্যের জের ধরে পরিচালক একই জুটিকে নিয়ে তাঁর তৃতীয় ছবি এক পৃথিবী প্রেম এর নাম ঘোষণা করেন।